b'\n_START_ARTICLE_\nNahum Admoni\n_START_SECTION_\n\xc5\xbdivljenjepis\n_START_PARAGRAPH_\nRodil se je v dru\xc5\xbeini poljskih Judov, ki so se preselili v Izrael. V mladosti se je zelo zanimal za u\xc4\x8denje tujih jezikov, tako da mu je to znanje omogo\xc4\x8dilo vstop v obve\xc5\xa1\xc4\x8devalno dejavnost._NEWLINE_Med izraelsko osamosvojitveno vojno je postal obve\xc5\xa1\xc4\x8devalni \xc4\x8dastnik. Izrael ga je nato poslal v ZDA, kjer je na Univerzi Berkeley \xc5\xa1tudiral mednarodne odnose. Po vrnitvi domov je postal profesor tega predmeta na Mosadovi akademiji v Tel Avivu._NEWLINE_Pozneje je za\xc4\x8del delovati na\xc2\xa0\xc2\xbbterenu\xc2\xab\xc2\xa0in sicer v Etiopiji, Franciji in ZDA. Na teh poteh je vzpostavil tesne delovne odnose s CIO, kar mu je pomagalo v poznej\xc5\xa1em delu, saj je leta 1982 postal generalni direktor Mosada. Na tem polo\xc5\xbeaju je ostal do leta 1990.'